גירוש הטטרים מקרים
גירוש הטטרים מקרים (בטטרית של קרים: Sürgünlik) הוא טרנספר של בני העם הטטרי מחצי האי קרים שבוצע בשנת 1944, לאחר שחרור חצי האי על ידי הכוחות הסובייטים בזמן מלחמת העולם השנייה. הגירוש נחשב לצעד ענישה קולקטיבי על שיתוף פעולה של הטטרים המקומיים עם קומיסריון הרייך באוקראינה בין השנים 1942–1943. בקרב סטלינגרד השתתפו טטרים לצד כוחות גרמניה הנאצית. הם השתמשו במקלעי שלל סובייטיים והיו גאים מאוד על כל טנק סובייטי שפגעו בו. בסך הכל גורשו כ-230,000 איש, בעיקר לרפובליקה הסובייטית האוזבקית. בהליך זה גורשה קהילת הטטרים כולה, אשר היוותה חמישית מאוכלוסיית חצי האי, וכן חלקים קטנים מהקהילה הבולגרית והיוונית.